b'\n_START_ARTICLE_\nKonstantin Markovi\xc4\x8d Poltoracki\n_START_SECTION_\n\xc5\xbdivljenje\n_START_PARAGRAPH_\nNjegov o\xc4\x8de, Marco Fjodorovi\xc4\x8d Poltoracki, je leta 1776 postal direktor dvornega pevskega zbora ter bil povi\xc5\xa1an v plemi\xc4\x8da Maloruske province._NEWLINE_Pri dveh letih je \xc5\xbee bil vpisan v Semjonovski polk in 1. januarja 1798 je postal zastavnik v istem polku. Sodeloval je v bitki pri Austerlitzu ter v vojni leta 1807. 20. maja 1808 je bil povi\xc5\xa1an v polkovnika ter \xc4\x8dez dve leti je bil preme\xc5\xa1\xc4\x8den v Donavsko armado, kjer se je udele\xc5\xbeil bojev proti Turkom. 15. maja 1811 je postal poveljnik Nej\xc5\xa1lotskega pehotnega polka in 10. januarja 1812 je postal poveljnik Tifliskega pehotnega polka ter 12. marca istega leta poveljnik Na\xc5\xa1eburskega pehotnega polka._NEWLINE_15. septembra 1813 je bil povi\xc5\xa1an v generalmajorja in postal brigadni poveljnik. Leta 1814 je bil v boju ranjen in ujet; po zavzetju Pariza je bil izpu\xc5\xa1\xc4\x8den iz vojnega ujetni\xc5\xa1tva. 29. julija 1817 je bil imenovan za poveljnika 3. brigade 23. pehotne divizije. Leta 1818 je bil ponovno v Franciji. Po vrnitvi v Rusijo je postal poveljnik 3. brigade 14. pehotne divizije. 13. marca 1822 je bil razre\xc5\xa1en poveljstva in 28. januarja 1830 je postal tajni svetnik ter guverner Jaroslavla. 8. oktobra 1834 je bil povi\xc5\xa1an v generalporo\xc4\x8dnika in postal voja\xc5\xa1ki guverner Jaroslavla (z mo\xc4\x8djo nad civilisti)._NEWLINE_Zaradi bolezni je bil leta 1842 upokojen.'